Diari Oficial de la Generalitat Valenciana


Sumari del DOGV 3818, del 21-08-2000 (2000/6469)

ORDRE de 29 de juny de 2000, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3818

Data del DOGV
:   21-08-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/6469


Data del document
:   29-06-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Chella
    * Benicarló
    * Alzira
    * València
    * Borriana
    * ensenyament privat

ORDRE de 29 de juny de 2000, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats. [2000/6469]
  
Els expedients han sigut incoats a instància dels representants de la titularitat dels centres que sol·liciten l'autorització d'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou informe favorable de la Unitat Tècnica de Construccions i la relació de professors i titulacions respectives o, si és procedent, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu;el Reial Decret 1.004/1991, de 14 de juny (BOE de 26.06.91) pel qual s'establixen els requisits mínims dels centres que impartisquen ensenyaments de règim general no universitaris; i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament en els nivells indicats a cadascun dels centres que s'assenyalen en l'annex, amb el nombre d'unitats i capacitat màxima de llocs escolars que s'hi especifiquen.
  
Segon
  
Modificar simultàniament, si és procedent, l'autorització corresponent als altres nivells educatius dels centres, en els termes que s'assenyala en l'annex, com a composició resultant de la resta del centre.
  
Així mateix, els centres podran, segons quin siga el cas, continuar impartint els ensenyaments del sistema educatiu anterior a la LOGSE mentre estos no s'extingisquen, conformement al calendari vigent d'implantació de la nova ordenació del sistema educatiu.
  
Disposicions addicionals
  
Primera
  
El centres que no hagen aportat la relació de professors i titulacions respectives hauran de fer-ho davant la direcció territorial de Cultura i Educació corresponent, que l'haurà d'aprovar una vegada es dispose de l'informe previ de la Inspecció Educativa abans de l'inici de les activitats educatives corresponents.
  
Segona
  
Els centres hauran de complir el que s'establix en l'article 6 del Reial Decret 1.004/1991 (BOE de 26.06.91), i en el Decret 193/1988, de 12 de desembre (DOGV de 02.02.89) del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Honorable Senyor conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 29 de juny de 2000
  
El conseller de Cultura i Educació
  
MANUEL TARANCÓN FANDOS
  
ANNEX
  
Centre: CONCHA ESPINA I
  
Titular: Concha Espina, SL.
  
Domicili: c/ Carters, 22, 24, 26
  
Localitat: València
  
Província: València
  
Codi: 00327159
  
Ensenyaments que s'autoritzen:
  
- Educació Infantil, 2n Cicle, amb 6 unitats i 136 llocs escolars.
  
Centre: LA PURISIMA
  
Titular: RR. Terciarias Franciscanas de la Inmaculada
  
Domicili: c/ Rambla, 2
  
Localitat: Alzira
  
Província: València
  
Codi: 21642747
  
Ensenyaments que s'autoritzen:
  
- Educació Infantil, 2n Cicle, amb 6 unitats i 150 llocs escolars.
  
Composició resultant de la resta del centre:
  
- 12 unitats d'Educació Primària, amb 300 llocs escolars.
  
- 8 unitats d'Educació Secundària Obligatòria, amb 240 llocs escolars.
  
S'acorda, així mateix, l'extinció de l'autorització per cessament d'activitats en el nivell de Batxillerat que el centre tenia autoritzat per a 4 unitats i 133 llocs escolars en les modalitats de Ciències de la Natura i Salut i Humanitats i Ciències Socials, sol·licitada a instància del titualr del centre.
  
Centre: OBRERAS SAGRADO CORAZÓN
  
Titular: RR. Obreras del Sagrado Corazón de Jesús
  
Domicili: c/ Nueva, 14
  
Localitat: Chella
  
Província: València
  
Codi: 96751882
  
Ensenyaments que s'autoritzen:
  
- Educació Infantil, 1r Cicle, (centre incomplet), amb 2 unitats i 33 llocs escolars distribuïts en:
  
\* 1 unitat xiquets de 1/2 anys amb 13 llocs escolars
  
\* 1 unitat xiquets de 2/3 anys amb 20 llocs escolars
  
Composició resultant de la resta del centre:
  
- 3 unitats d'Educació Infantil, 2n cicle, amb 62 llocs escolars.
  
Centre: LA SALLE
  
Titular: Hermanos de las Escuelas Cristianas
  
Domicili: c/ Doctor Ferrer, 33
  
Localitat: Benicarló
  
Província: Castelló
  
Codi: 74150291
  
Ensenyaments que s'autoritzen:
  
- Educació Secundària Obligatòria, amb 16 unitats i 480 llocs escolars.
  
Centre: VILLA FÁTIMA
  
Titular: Misioneras Dominicas del Rosario
  
Domicili: Passeig Sant Joan Bosco, 31
  
Localitat: Burriana
  
Província: Castelló
  
Codi: 56725288
  
Ensenyaments que s'autoritzen:
  
- Educació Secundària Obligatòria, amb 4 unitats i 120 llocs escolars.
  
Composició resultant de la resta del centre:
  
- 3 unitats d'Educació Preescolar/Infantil, 2n Cicle, amb 95/73 llocs escolars.
  
- 6 unitats d'Educació Primària, amb 150 llocs escolars.